
סַלְסִלָּה מִקַּשׁ מָצָאתִי
וְעִם אִמָּא אוֹתָהּ קִשַּׁטְתִּי,
עִם פִּרְחֵי אָבִיב צִבְעוֹנִיִּים, 
צְהֻבִּים, כְּחֻלִּים וַאֲדֻמִּים.


בְּתוֹכָהּ הִנְחַתִּי פֵּרוֹת וִירָקוֹת, 
מְלָפְפוֹן, עַגְבָנִיָּה וְגַם צְנוֹנִיּוֹת.
בָּנָנוֹת וְתַפּוּחִים
וְלֹא שָׁכַחְתִּי אֶת שִׁבְעַת הַמִּינִים.
רִמּוֹן וּדְבַשׁ תְּמָרִים,
זַיִת, גֶּפֶן ,תְּאֵנָה
וְגַם חִטָּה וּשְׂעוֹרָה. 

עִם סַלְסִלַּת הַבִּכּוּרִים
הַמְּלֵאָה דְּבָרִים טוֹבִים
הִגַּעְתִּי לַכִּתָּה,לַמֶּרְחָב
כְּמוֹ שֶׁפַּעַם הָלְכוּ לְבֵית הַמִּקְדָּשׁ.
כֻּלָּנוּ לָבַשְׁנוּ בְּגָדִים לְבָנִים,
רָקַדְנוּ וְשָׂמַחְנוּ עִם טֶנֶא הַבִּכּוּרִים.

